text: Kvinde i spidsen for VUC Syd
  01 maj 2018 kl. 03.32
  Signe Knappe (V), byrådsmedlem i Haderslev, er ny formand for VUC Syds bestyrelse
  44-årige Signe Knappe blev mandag valgt som ny formand for VUC Syd, hvor hun afløser borgmester H.P. Geil, (V).
  Der er i alt fire nye ansigter i VUC Syds nye bestyrelse. Udover den nye bestyrelsesformand Signe Knappe er det Mads Skau, Bent Holm Poulsen og Mikael Vig Kjærgaard. Fem medlemmer fortsætter fra den tidligere bestyrelse, der i løbet maj udpeger sit sidste medlem ved selvsupplering.
  Den nye formand og bestyrelse træder til efter en periode, hvor VUC Syd har været udsat for meget presseomtale og hård kritik af en række økonomiske dispositioner, som lige nu efterforskes af politiet.
  Bestyrelsens medlemmer vælges af en række organisationer og politiske organer, herunder KKR, Region Syddanmark samt lønmodtager- og arbejdsgiverorganisationer. Derudover vælger kursister og medarbejdere hver to repræsentanter, hvoraf den ene har stemmeret. Endelig vælger bestyrelsen to medlemmer ved selvsupplering.
  VUC Syds bestyrelse 
  Signe Knappe (ny bestyrelsesformand) - udpeget af kommunalbestyrelserne i regionen i forening (KKR)Mads Skau (ny) - udpeget af Region SyddanmarkBent Holm Poulsen (ny) - udpeget af Landsorganisationen i DanmarkKim Anker Hansen (fortsætter) - udpeget af Dansk ArbejdsgiverforeningMarita Geinitz (fortsætter) - 3F, valgt af den nye bestyrelse ved selvsuppleringChristian Herløv Skjøth (fortsætter) - kursistrepræsentant med stemmeretLiv Zachariasen I Gong (fortsætter) - kursistrepræsentant uden stemmeretMikael Vig Kjærgaard (ny) - medarbejderrepræsentant med stemmeretElisabeth Simonsen Thomsen (fortsætter) - medarbejderrepræsentant uden stemmeret
  
  
  